Athletic Club
Store norske leksikon,Sport og spill,Ballsport,Fotball,Spansk fotball
Athletic Club er en spansk fotballklubb fra Bilbao, stiftet i 1898. Klubben kalles gjerne Athletic Bilbao, men heter offisielt Athletic Club.
Athletic Club er en av de mest meritterte klubbene i spansk fotball, med deltakelse i samtlige La Liga-sesonger. Klubben står med 8 liga- og 23 cupmesterskap. Blant de mest kjente spillerne gjennom historien finner man Rafael Moreno Aranzadi «Pichichi», Telmo Zarra, José Luis Panizo, Agustín Gainza, José Ángel Iribar, Julen Guerrero, Joseba Etxeberría og Aritz Aduriz.Athletic Club spiller i Primera División (La Liga) sesongen 2022/2023.Athletic Clubs hjemmebane fra 1913 til juni 2013 var Estadio San Mamés, som ble revet og erstattet av Nuevo San Mamés. Hjemmedraktene består av røde og hvite vertikalstripete trøyer og svarte bukser. Historikk Studentene som stiftet klubben valgte et engelskspråklig navn, selv om Athletic Club i våre dager er velkjent for å støtte opp om baskisk patriotisme. På grunn av Franco-regimets nasjonalistiske politikk måtte klubben bære det spanske navnet Atlético Bilbao fra 1941 til 1976. En tradisjonell hjørnestein i klubbens sportslige satsing er at man kun har spillere med baskisk tilhørighet (et konsept som er noe uklart definert).Selv om Athletic Club altså holder seg til å bruke baskiske spillere, har flere av de mest meritterte trenere i klubbhistorien vært utenlandske; eksempler på det er engelskmennene Fred Pentland og William Garbutt, slovaken Ferdinand Daučík, tyske Jupp Heynckes, franske Luis Fernández og argentinske Marcelo Bielsa. Blant de mest meritterte spanske trenerne har vært Juan José Urquizu, Javier Clemente og Ernesto Valverde. Meritter  La Liga (8): i 1929/1930, 1930/1931, 1933/1934, 1935/1936, 1942/1943, 1955/1956, 1982/1983 og 1983/1984  Copa del Rey (23) i 1902, 1903, 1909, 1910, 1913, 1914, 1915, 1920, 1922, 1929/1930, 1930/1931, 1931/1932, 1932/1933, 1942/1943, 1943/1944, 1944/1945, 1949/1950, 1954/1955, 1955/1956, 1957/1958, 1968/1969, 1972/1973 og 1983/1984 Spansk supercup i 1984/1985, 2015/2016 og 2020/21 Rekorder Flest ligakamper på rad uten tap: 20, fra 10. juni 1929 til 30. mars 1930 Flest ligaseire på rad: 7, fra 1. desember 1946 til 2. februar 1947 Flest ligakamper på rad uten seier: 11, fra 11. september 2005 til 26. november 2005 Flest ligatap på rad: 6, fra 10. april 1960 til 25. september 1960 Største hjemmeseier i ligaen: Athletic–Barcelona 12–1 (1930/1931) Største borteseier i ligaen: Osasuna–Athletic 1–8 (1958/1959) Største ligatap: Barcelona–Athletic 7-0 (2000/2001) Flest mål i La Liga: Telmo Zarra, 251. Flest kamper i La Liga: José Ángel Iribar, 466 Vinnere av Pichichi-trofeet: 11 – Guillermo Gorostiza (1929/1930 og 1931/1932), Victor Unamuno (1939/1940), Telmo Zarra (1944/1945, 1945/1946, 1946/1947, 1949/1950, 1950/1951 og 1952/1953), Fidel Uriarte (1967/1968), Carlos Ruiz (1974/1975) Vinnere av Zamora-trofeet: 6 – Gregorio Blasco (1929/1930, 1933/1934 og 1935/1936), José María Echevarría (1940/1941), Raimundo Lezama (1946/1947) og José Ángel Iribar (1969/1970) Les mer i Store norske leksikon fotball spansk fotball